1. pielikums
pie Apspriedes ziņojuma
atklātā konkursā “IP telefonijas abonēšana”
SIA “TET” un SIA “LMT”
KOMENTĀRI
apspriedei par plānoto atklāto konkursu
[bookmark: _Hlk191992464]“IP telefonijas abonēšana” un

KOMISIJAS ATBILDES

I  TEHNISKĀ SPECIFIKĀCIJA 

	Nr. p.k.
	Ieinteresēto piegādātāju komentāri
	Komisijas atbilde

	1. 	 
	SIA “TET”

	1.1.
	Pasūtītāja prasība:

Tehniskās specifikācijas Tabulā Nr.1 “Pakalpojuma prasības” PK21 Pretendentam jānodrošina taksofona tālruņa aparātu ar priekšapmaksas karšu apmaksas veidu. 

Ierosinājums un pamatojums:

Ņemot vērā, ka Latvijā nav pieejami taksofona tālruņa aparāti, kas atbalsta priekšapmaksas karšu apmaksas veidu, un šāda veida aparātus publiski nevar iegādāties, ierosinām veikt prasības pārskatīšanu un pielāgošanu, lai tā atbilstu pašreizējām tirgus iespējām un tehnoloģiskajam piedāvājumam Latvijā. Veicot papildus izpētes, esam konstatējuši, ka NATO, Eiropas Savienības vai Eiropas Ekonomikas zonas dalībvalstī šāda veida programmatūra un tehniskie risinājumi netiek piedāvāti un ražoti. Ņemot vērā, ka plānotā iepirkuma dokumentācijā nav definēts izmantošanas mērķis, pieņemam, ka tas ir saistīts ar limitētiem zvaniem. Ja mērķis ir nodrošināt zvanītājam limitētu, kontrolētu izejošo zvanu apjomu, tad to var realizēt ar sistēmas konfigurācijām. Tehniski var nodefinēt izejošajiem zvaniem zvana skaitu un to ilgumu, tādējādi kontrolējot zvanu apjomu. Šie labojumi nodrošinās, ka prasības ir izpildāmas un atbilst pašreizējām tehnoloģiskajām iespējām Latvijā.
	Tehniskās specifikācijas prasība PK21 tiks dzēsta.




	1.2.
	Pasūtītāja prasība:
 
Tehniskās specifikācijas IP05 punkts. Sarunu ierakstiem jābūt šifrētiem ar Publisko un Privāto atslēgu IP telefonu centrāles infrastruktūrā. Sarunu jāvar šifrēt vismaz RSA 2048 biti atslēgu, izmantojot Publiskās Privātās atslēgas šifrēšanas metodes. Pasūtītājam jābūt iespējai web vidē ievadīt Publiskās atslēgas un lejupielādēt šifrētās sarunas un veikt šo sarunu atšifrēšanu savā infrastruktūrā. Vienu sarunu ierakstu jāvar šifrēt ar vairākām Publiskām atslēgām. Attālinātais pieslēgums, kura rezultātā ir piekļuve sarunu ierakstiem, auditpierakstiem vai tiek veikta centrāles administrācija, ir veicams tikai ar 2 faktoru autentifikāciju. 

Ierosinājums un pamatojums:

Ņemot vērā Pasūtīja vajadzības, neredzam nepieciešamību noteikt divu vienlaicīgu šifrēšanas metožu izmantošanu. Piedāvājam veikt labojumus, paredzot, ka Pretendentam jānodrošina viena no divām šifrēšanas metodēm. 
Ja divu faktoru autentifikācija netiek nodrošināta, tad jāievēro prasība par vairāku Publisko atslēgu izmantošanu. Tas nozīmē, ka vienu sarunu ierakstu jāvar šifrēt ar vairākām Publiskām atslēgām, lai nodrošinātu piekļuvi dažādiem lietotājiem, tādējādi palielinot drošības līmeni. 
Ja tiek nodrošināta divu faktoru autentifikācija, tad prasība par vairāku Publisko atslēgu izmantošanu nav aktuāla, jo vienu sarunu ierakstu nav nepieciešams šifrēt ar vairākiem šifrēšanas veidiem, lai nodrošinātu piekļuvi dažādiem lietotājiem. Divu faktoru autentifikācija nodrošina pietiekamu drošības līmeni, lai aizsargātu piekļuvi sarunu ierakstiem.
Divu faktoru autentifikācija pieprasa lietotājam izmantot divus dažādus autentifikācijas faktorus, piemēram, paroli un vienreizēju kodu, kas tiek nosūtīts uz lietotāja mobilo tālruni. Tas ievērojami palielina drošības līmeni, jo, pat ja viens no faktoriem tiek kompromitēts, uzbrucējam joprojām būs nepieciešams otrs faktors, lai piekļūtu sistēmai. Tādējādi, ja tiek nodrošināta divu faktoru autentifikācija, prasība par vairāku Publisko atslēgu izmantošanu kļūst lieka, jo piekļuve tiek pietiekami aizsargāta ar diviem autentifikācijas faktoriem.

	Priekšlikums tiek ņemts vērā, tiks precizēta Tehniskās specifikācijas prasība IP05.









	Nr. p.k.
	Ieinteresēto piegādātāju komentāri
	Komisijas atbilde

	2. 	 
	SIA “Latvijas Mobilais Telefons”

	2.1.
	Pasūtītāja prasība:

PK16 – Pretendentam pakalpojuma ietvaros ir jānodrošina līdz 400 telefona aparātu darbību:
· līdz 240 radio telefonu;
· līdz 150 stacionāro telefonu;
· līdz 10 stacionāros telefonus ar papildus pogu paneļu pieslēgšanas iespēju;
· Vismaz 10 papildus pogu paneļu.
Precīzs nepieciešamo telefonu skaits tiks noteikts pakalpojuma ieviešanas laikā.

Ierosinājums un pamatojums:

Aicinām Pasūtītāju precizēt Iepirkuma “Tehniskajā specifikācijā”, kur norādīts, ka “Pakalpojums ir jānodrošina šādās Pasūtītāja adresēs ar šobrīd lietošanā esošiem telefona aparātiem: ….”, bet PK16 tiek prasīts “Pretendentam pakalpojuma ietvaros ir jānodrošina līdz 400 telefona aparātu darbību:….” un “Finanšu piedāvājuma (formā)” sadaļā “Fiksēto sakaru pakalpojumu maksas” prasīts, Pretendentam norādīt IP telefona nomas maksu.
Jautājums, Pretendentiem būs jānodrošina Pasūtītāja adresēs lietošana ar esošiem telefona aparātiem vai jānodrošina noma ar citiem ~400 telefona aparātiem atbilstoši Iepirkuma prasībām?

	Tehniskajā specifikācijā ir norādīts šobrīd lietošanā esošo telefonu skaits. Tehniskās specifikācijas prasībā PK16 ir norādīts skaits ar IP telefoniem, kas būtu nepieciešami, lai varētu aizvietot lietošanā esošos telefonus.

	2.2.
	Pasūtītāja prasība:

IP09 – Jānodrošina vismaz 300 darba vietu (IP iekārtu) pieslēgšana un vismaz 10 zvanu centra aģentu pieslēgšana, izmantojot SIP protokolu.

Ierosinājums un pamatojums:

Aicinām Pasūtītāju precizēt “Tehniskajā specifikācijā” darba vietu skaitu, jo punktā PK16 prasīts, ka jānodrošina līdz 400 telefona aparātiem, bet punktā IP09 jānodrošina vismaz 300 darba vietu.

	Tiks precizēta Tehniskās specifikācijas prasība IP09.

	2.3.
	Ierosinājums un pamatojums:

Aicinām Pasūtītāju precizēt, “Tehniskās specifikācijas” punkta IP13 prasību “SIP līnijai jānodrošina vismaz 80 vienlaicīgi sarunu kanāli, ar iespēju palielināt kanālu skaitu pēc nepieciešamības un kanāla cenu nosakot atbilstoši jau esošai viena kanāla izmaksas”. Iepirkuma “Finanšu piedāvājuma (formā)” nav norādīta pozīcija, kur jānorāda viena kanāla izmaksas.

	Tiks papildināts finanšu piedāvājums.



II  FINANŠU PIEDĀVĀJUMS
 
	Nr. p.k.
	Ieinteresēto piegādātāju komentāri
	Komisijas atbilde

	1.
	SIA “Latvijas Mobilais Telefons”

	1.1.
	Ierosinājums un pamatojums:

Aicinām Pasūtītāju precizēt, kurā Iepirkuma pozīcijā Pretendentiem jānorāda uzturēšanas izmaksas par vismaz 300 darba vietām (prasība “Tehniskās specifikācijas” punktā IP09).

	Par uzturēšanas izmaksām tiks norādīts finanšu piedāvājumā.

	1.2.
	Ierosinājums un pamatojums:

Aicinām Pasūtītāju precizēt, kur “Finanšu piedāvājuma (formā)” jānorāda izmaksas par Robotzvana risinājumu, ka aprakstīts “Tehniskās specifikācijas” punktā ZC17.

	Tiks papildināts finanšu piedāvājums.

	1.3.
	Ierosinājums un pamatojums:

Aicinām Pasūtītāju precizēt, kur “Finanšu piedāvājuma (formā)” jānorāda izmaksas par ausstiņu, ka aprakstīts “Tehniskās specifikācijas Tabulā Nr.9 “Austiņu IP telefoniem prasības”.

	Tiks papildināts finanšu piedāvājums.






III  KVALIFIKĀCIJAS PRASĪBAS UN IESNIEDZAMIE DOKUMENTI

	Nr. p.k.
	Ieinteresēto piegādātāju komentāri
	Komisijas atbilde

	1.
	SIA “Latvijas Mobilais Telefons”

	1.1. 
	Ierosinājums un pamatojums:

Aicinām iekļaut prasībās ISO9001 Kvalitātes vadības sistēmas sertifikātu. ISO 9001:2015 sertifikāts ir svarīgs pasūtītājam vairāku iemeslu dēļ, jo tas norāda uz uzņēmuma kvalitātes vadības sistēmas (KVS) efektivitāti un atbilstību starptautiski atzītiem standartiem. Šis sertifikāts apliecina, ka uzņēmums ievēro stingras prasības attiecībā uz kvalitātes kontroli un klientu apmierinātību. Daži galvenie iemesli, kādēļ pasūtītājam tas ir svarīgi:
· Augsta kvalitātes standarta garantija: ISO 9001:2015 sertifikāts nodrošina, ka uzņēmums regulāri izvērtē un uzlabo savus procesus, kas veicina augstu produktu vai pakalpojumu kvalitāti.
· Uzticamība un drošība: Pasūtītāji, izvēloties uzņēmumus ar šo sertifikātu, var būt pārliecināti, ka piegādātājs ievēro starptautiskus kvalitātes standartus un rīkojas atbildīgi, kas samazina risku par preču vai pakalpojumu trūkumiem.
· Klientu apmierinātība: ISO 9001:2015 uzsver klientu vajadzību un apmierinātības nodrošināšanu, kas ir svarīgs faktors pasūtītājam. Sertifikāts apliecina uzņēmuma spēju nodrošināt savus produktus vai pakalpojumus atbilstoši klientu prasībām un cerībām.
· Konkurētspēja: Uzņēmumi ar ISO 9001:2015 sertifikātu bieži tiek uzskatīti par labākiem konkurentiem tirgū, jo tas norāda uz viņu spējām nodrošināt augstu kvalitāti un procesus, kas atbilst starptautiskajiem standartiem.
· Juridiskā atbilstība un riska pārvaldība: Sertifikāts apliecina, ka uzņēmums ievēro normatīvās prasības un regulējumus, kas var būt īpaši svarīgi pasūtītājam, ja attiecīgais produkts vai pakalpojums ir saistīts ar drošību vai vides aizsardzību.
· Pastāvīga uzlabošana: ISO 9001:2015 paredz pastāvīgu uzņēmuma procesu uzlabošanu, kas ļauj pasūtītājam iegūt labākus produktus un pakalpojumus, kā arī uzlabotu saziņu un sadarbību ar piegādātāju.
· Ilgtermiņa sadarbība: Sertifikācija bieži veicina ilgtermiņa attiecību veidošanu starp pasūtītāju un piegādātāju, jo uzņēmums ar ISO 9001:2015 demonstrē savu apņemšanos nodrošināt kvalitāti un veikt regulāras uzlabošanas.

Tāpēc pasūtītāji, izvēloties piegādātājus ar šo sertifikātu, iegūst pārliecību, ka viņu prasības tiks izpildītas augstā kvalitātē un atbilstoši noteiktajiem standartiem.

	Iepirkuma komisija pieņem zināšanai.

	1.2.
	Ierosinājums un pamatojums:

Aicinām iekļaut prasībās ISO27001 Informācijas drošības vadības sistēmas sertifikātu. ISO/IEC 27001:2022 sertifikāts ir starptautisks standarts, kas nosaka prasības informācijas drošības vadības sistēmas (IDVS) izveidei un uzturēšanai. Pasūtītājam šis sertifikāts ir svarīgs vairāku iemeslu dēļ:
· Informācijas drošības nodrošināšana: ISO/IEC 27001:2022 sertifikāts apliecina, ka uzņēmums sistemātiski un efektīvi pārvalda informācijas drošību, aizsargājot sensitīvu informāciju no nesankcionētas piekļuves, zuduma vai bojājumiem. Tas pasūtītājam nodrošina pārliecību, ka viņu dati būs drošībā.
· Datu aizsardzība: Arvien vairāk uzņēmumu un organizāciju saskaras ar stingrākām datu aizsardzības regulām, piemēram, Eiropas Savienības Vispārējā datu aizsardzības regula (GDPR). Sertifikāts palīdz nodrošināt atbilstību šīm regulām un prasībām, tādējādi pasūtītājs var būt drošs, ka viņu personas dati un citi svarīgi dati tiek apstrādāti atbilstoši likumdošanai.
· Risku pārvaldība: ISO/IEC 27001:2022 ietver visaptverošu pieeju riska novērtēšanai un pārvaldībai attiecībā uz informācijas drošību. Sertifikēts uzņēmums identificē potenciālos riskus informācijas drošībai un ievieš nepieciešamos pasākumus, lai tos mazinātu. Pasūtītājs iegūst pārliecību, ka uzņēmums ir apņēmies aizsargāt kritisko informāciju no iespējamiem draudiem.
· Uzņēmuma reputācija un uzticamība: ISO/IEC 27001:2022 sertifikāts liecina par organizācijas apņemšanos ievērot augstus informācijas drošības standartus. Tas palielina uzņēmuma uzticamību pasūtītāja acīs un var būt izšķirošs faktors, izvēloties piegādātājus, jo tas liecina par atbildību un drošību.
· Sadarbības un līgumu noslēgšana: Daudzās nozarēs, piemēram, finanšu, veselības aprūpes vai IT pakalpojumu sniegšanā, sertifikācija ISO/IEC 27001:2022 ir būtiska prasība, lai nodrošinātu spēju slēgt līgumus un sadarboties ar citiem uzņēmumiem. Pasūtītājs var prasīt šo sertifikātu, lai pārliecinātos, ka informācija tiek pienācīgi aizsargāta.
· Izmaksu samazināšana un efektivitāte: Sertifikācija palīdz organizācijām identificēt un mazināt drošības incidentu iespējamību, kas varētu novest pie datu noplūdēm vai zādzībām. Tas var novērst iespējamos dārgos juridiskos un reputācijas zaudējumus, kas var rasties no informācijas drošības pārkāpumiem.
· Ilgtermiņa sadarbības veidošana: Uzņēmumi, kas ievēro ISO/IEC 27001:2022 standartu, bieži vien ir gatavi ilgtermiņa sadarbībai, jo tas norāda uz viņu apņemšanos aizsargāt kritisko informāciju un ievērot augstus drošības standartus. Tas palīdz veidot uzticības attiecības starp pasūtītāju un piegādātāju.

Kopumā ISO/IEC 27001:2022 sertifikāts pasūtītājam ir svarīgs, jo tas nodrošina, ka uzņēmums veiksmīgi pārvalda informācijas drošību, atbilst datu aizsardzības prasībām un samazina potenciālos riskus, kas varētu apdraudēt uzņēmuma datus un reputāciju.

	Iepirkuma komisija pieņem zināšanai.






IV  VISPĀRĪGI

	Nr. p.k.
	Ieinteresēto piegādātāju komentāri
	Komisijas atbilde

	1.
	SIA “Latvijas Mobilais Telefons”

	1.1.
	Ierosinājums un pamatojums:

Vispārīgi. Aktuāla Iepirkumu uzraudzības biroja (turpmāk – IUB) un tiesu prakse īpaši uzsver, ka tā ir pasūtītāja prerogatīva – definēt, kādas preces un pakalpojumi tam nepieciešami. Pasūtītājam pastāv rīcības brīvība attiecībā uz saimnieciski izdevīgākā piedāvājuma izvēles kritērijiem un to īpatsvaru, ievērojot pasūtītāja vajadzības. Kritērijiem jābūt vērstiem uz saimnieciski izdevīga piedāvājuma izvēli, t.i., tiem jābūt pamatotiem ar efektivitātes un kvalitātes apsvērumiem; kvalitātes kritērijiem jābūt saistītiem ar līguma priekšmetu. 2022.gada 19.jūlija lēmumā Nr. SKA-922/2022 Latvijas Republikas Senāta Administratīvo lietu departaments attiecībā uz  nolikumos iekļautajām prasībām un kritērijiem norāda sekojošo. “’Ņemot vērā, ka mobilo sakaru nozarē iespējamo pretendentu loks ir šaurs un pastāv sīva konkurence vienādu pakalpojumu sniegšanā, var veidoties situācija, kad ar kādu nepamatoti izvirzītu prasību vai kritēriju tiek izšķirts konkursa iznākums.  Vienlaikus nolūkā izvairīties no šāda riska nav pamata izvēlēties vai izslēgt kādus kritērijus tikai tādēļ, lai nevienam no pretendentiem nebūtu priekšrocību konkursā – ir dabiski un atbilstoši konkurencei, ka stiprāks tirgus dalībnieks ar spēcīgāku piedāvājumu var uzvarēt konkursā. Pasūtītājam nav jāvadās pēc mazāk spēcīgu konkurentu vēlmes pielāgot konkursa nolikumu, lai objektīvi stiprākam pretendentam ar iespējami labāku piedāvājumu zustu iespēja uzvarēt. Pasūtītājs, kā jau iepriekš norādīts, ir tiesīgs kritēriju noteikšanā vadīties pēc savām vajadzībām noteikta veida pakalpojuma saņemšanā.”
	Iepirkuma komisija pieņem zināšanai.



Iepirkuma komisija izsaka pateicību ieinteresētajam piegādātājam par izteiktiem priekšlikumiem Iepirkumu uzraudzības biroja (IUB) Publikāciju vadības sistēmā (PVS) un Elektroniskā iepirkumu sistēmā publicētās apspriedes laikā. Iepirkuma komisija informē, ka ir veikusi izmaiņas tehniskjā specifikācijā un finanšu piedāvājuma formā.

2

2

